سعودی عربستان ولیعهد شهزاده سی محمد بن سلمان بیلن هندوستان باش وزیری نارندرا مودی اوچره شدی.
سعودی عربستان نینگ رسمی خبر آژانسی SPA ده اورین آلگن خبرگه کوره، G20 جلسه سیگه قتنه شیش اوچون ارجنتین نینگ پایتختی Buenos Aires گه بارگن ولیعهد شهزاده بن سلمان بیلن مودی نینگ اوچره شوویده اوزارا مناسبت، سیاست، خوفسیزلیک، اقتصاد، سرمایه گذارلیک، ایکین چیلیک و انرژی ساحه لریده همکارلیکنی کینگه یتیریش مسئله لری نینگ قولگه الینگن لیگی بیلدیریلگن.
سعودی عربستان نینگ هندوستان نینگ نفت محصوللری کم چیلیگینی تامین ایتیش و سعودی عربستان نینگ ملی نفت شرکتی بولمیش سعودی ارامکو نینگ بوجایده سرمایه گذارلیک امکانیتلری بوییچه صحبت قیلگن لیکلری قید ایتیلدی.
سعودی ژورنالیست جمال قاشیقچی نینگ جنایتی بیلن بیلن تیگیشی عیبلنگن سعودی عربستان ولیعهد شهزاده سی محمد بن سلمان ارجنتین گه سفریدن آلدین عرب مملکتلریگه سیاحت قیلگن لیگی منطقوی و خلق ارا جمعیت اورته سیده تارتیشووگه سبب بولگن ایدی.
جمال قاشیقچی، 2 اکتوبرده نکاح ایشلری اوچون مملکتی نینگ استانبول باش قونسلخانه سیگه بارگن ایدی بیراق بو جایده وحشیانه بیر شکلده اولدیریلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
